CELEX: 32004D0462
Language: sl
Date: 2004-04-29 00:00:00
Title: Odločba Komisije z dne 29. aprila 2004 o spremembi Dodatka A Priloge X k Aktu o pristopu iz leta 2003 za vključitev nekaterih obratov v sektorju mesa na Madžarskem na seznam obratov na prehodu (notificirano pod dokumentarno številko K(2004) 1715)Besedilo velja za EGP

Pomembno pravno obvestilo

|

32004D0462

Uradni list L 156 , 30/04/2004 str. 0135 - 0137

		Odločba Komisijez dne 29. aprila 2004o spremembi Dodatka A Priloge X k Aktu o pristopu iz leta 2003 za vključitev nekaterih obratov v sektorju mesa na Madžarskem na seznam obratov na prehodu(notificirano pod dokumentarno številko K(2004) 1715)(Besedilo velja za EGP)(2004/462/ES)KOMISIJA EVROPSKIH SKUPNOSTI JE –ob upoštevanju Pogodbe o ustanovitvi Evropske skupnosti,ob upoštevanju Pogodbe o pristopu Češke, Estonije, Cipra, Latvije, Litve, Madžarske, Malte, Poljske, Slovenije in Slovaške [1] ter zlasti člena 2(3) navedene pogodbe,ob upoštevanju Akta o pristopu Češke, Estonije, Cipra, Latvije, Litve, Madžarske, Malte, Poljske, Slovenije in Slovaške [2] ter zlasti točke 1(d) oddelka B poglavja 5 Priloge X k navedenemu aktu,ob upoštevanju naslednjega:(1) Točka 1(a) oddelka B poglavja 5 Priloge X k Aktu o pristopu iz leta 2003 določa, da se strukturne zahteve, določene v Prilogi I k Direktivi Sveta 64/433/EGS z dne 26. junija 1964 o veterinarskih pogojih za proizvodnjo in dajanje na trg svežega mesa [3], do 31. decembra 2006 ne uporabljajo za obrate na Madžarskem, navedene na seznamu v Dodatku A Priloge X k Aktu o pristopu, ob upoštevanju nekaterih okoliščin.(2) Na Madžarskem ima na dan 1. maja 2004 še 15 zelo zmogljivih obratov za predelavo mesa težave pri izpolnjevanju strukturnih zahtev, ki so določene v Prilogi I k Direktivi 64/433/EGS.(3) V skladu s tem teh 15 obratov potrebuje čas za zaključek svojega postopka posodabljanja, da bi tako v celoti izpolnjevali ustrezne strukturne zahteve iz Direktive 64/433/EGS.(4) Teh 15 obratov, ki so zdaj v zaključni fazi posodabljanja, je dalo zanesljiva jamstva, da imajo potrebna sredstva za odpravo preostalih pomanjkljivosti v razumnem roku in je od madžarskega Oddelka za veterinarski nadzor nad prehrano in zdravstvenim varstvom živali dobilo pozitivno mnenje glede zaključka svojih postopkov posodabljanja.(5) Za Madžarsko so na voljo podrobni podatki glede pomanjkljivosti vsakega obrata.(6) Zaradi omogočanja prehoda iz sedanjega režima na Madžarskem v režim, ki izhaja iz uporabe veterinarske zakonodaje Skupnosti, je torej utemeljeno na zahtevo Madžarske odobriti prehodno obdobje za teh 15 obratov.(7) Zaradi zaključne faze posodabljanja 15 obratov je treba prehodno obdobje omejiti na največ 12 mesecev.(8) Stalni odbor za prehransko verigo in zdravstveno varstvo živali je bil obveščen o ukrepih, predvidenih v tej odločbi –SPREJELA NASLEDNJO ODLOČBO:Člen 11. Obrati, našteti v prilogi k tej odločbi, se dodajo Dodatku A skladno s točko 1 oddelka B poglavja 5 Priloge X k Aktu o pristopu iz leta 2003.2. Za obrate, naštete v prilogi k tej odločbi, se uporabljajo pravila, predvidena v točki 1(b) oddelka B poglavja 5 Priloge X k Aktu o pristopu.Člen 2Ta odločba se uporablja ob upoštevanju in od datuma začetka veljavnosti Pogodbe o pristopu Češke, Estonije, Cipra, Latvije, Litve, Madžarske, Malte, Poljske, Slovenije in Slovaške.Člen 3Ta odločba je naslovljena na države članice.V Bruslju, 29. aprila 2004Za KomisijoDavid ByrneČlan Komisije[1] UL L 236, 23.9.2003, str. 17.[2] UL L 236, 23.9.2003, str. 33.[3] UL L 121, 29.7.1964, str. 2012/64. Direktiva, kakor je bila nazadnje spremenjena z Aktom o pristopu iz leta 2003.--------------------------------------------------PRILOGAObrati za predelavo mesa v prehoduŠt. | Številka veterinarske odobritve | Ime in naslov obrata | Sektor: meso | Datum usklajenosti |Dejavnost obratov |Sveže meso, zakol, razsekovanje | Mesni proizvodi | Hladilnica |1 | 02522 | Halász Gábor, Ballószög | x | | | 31.12.2004 |2 | 02523 | Fejes és Társa Kft., Kecel | x | | | 30.5.2004 |3 | 02524 | Zvertyelhús Kft., Kisszállás | x | | | 31.12.2004 |4 | 03525 | Atalante Kft., Kaszaper | x | | | 30.3.2005 |5 | 04526 | Agrár COOP Kft. Mezokövesd | x | | | 30.4.2005 |6 | 06527 | MUR HÚS- M Kft, Martonvásár | x | | | 30.4.2005 |7 | 06528 | Kalória Kft., Szabadbattyány | x | | | 30.4.2005 |8 | 08529 | Hajdú-Hús 2000 Kft., Debrecen | x | | | 31.5.2004 |9 | 08530 | Szoboszlóhús Kft., Hajduhadház | x | | | 1.8.2004 |10 | 08531 | IMKI-Food Kft., Biharnagybajom | x | | | 1.8.2004 |11 | 11532 | Agro Produkt Kft, Pásztó | x | | | 1.11.2004 |12 | 13533 | Carnarium Kft, Juta | x | | | 30.4.2005 |13 | 13534 | Kapos-Ternero Kft., Hetes | x | | | 30.4.2005 |14 | 14535 | Borkesz Hús Kft. Kisvárda | x | | | 31.3.2005 |15 | 16536 | Hús Trió Kft, Simontornya | x | | | 30.3.2005 |--------------------------------------------------